~ Το Χαμπέρι 

διανέμεΌοα δωρεάν για την ενημέρωση και την οριζόντια επικοινωνία στη Νέα Φιλαδέλφεια 



ΠΟΙΑ ΚΡΙΣΗ; 

Ενώ η οικονομική κρίση χτυπά όλο και περισσότερους, 
ένας κλάδος μοιάζει να περνά τις καλύτερες ημέρες του στη Νέα Φιλαδέλφεια 


Τα λοϋκέτα στις μικροεπι- 
χειρήσεις της περιοχής αυ¬ 
ξάνονται μέρα με τη μέρα κι 
οι μέχρι χθες επιχειρηματίες 
προστίθενται στους χιλιάδες 
άνεργους της πόλης. Με μια 
εξαίρεση: καφετέριες, μπαρ 
και διαφόρων ειδών φαγάδι- 
κα ανοίγουν το ένα μετά το 
άλλο στο κέντρο της πόλης, 
δίνοντας μια εικόνα ευμάρει¬ 
ας και συνεχιζόμενης καλοπέ¬ 
ρασης. 

Σήμερα, μόνο μέσα στον κύκλο 
που ορίζουν οι οδοί Ν. Τρυπιά 
και Σμύρνης, λειτουργούν 71 κα¬ 
φετέριες, μπαρ, σουβλατζίδικα, 
ταβέρνες και άλλα παρεμφερή κα¬ 
ταστήματα που διαθέτουν κάποια 
μορφή τραπεζοκαθισμάτων. Πρό¬ 
κειται για εντυπωσιακό αριθμό, αν 
λάβει κανείς υπόψη ότι η ίδρυση 
τέτοιων καταστημάτων επιτρέπε¬ 
ται μόνο στις οδούς Δεκελείας, 
Ν. Τρυπιά, Βρυούλων, Σάρδεων, 
Εθνικής Αντιστάσεως, Αγ. Τριά¬ 
δας, Προύσης και σε τμήματα των 
οδών Φαναρίου και Σμύρνης - ο 
υπόλοιπος προσφυγικός συνοι¬ 
κισμός χαρακτηρίζεται περιοχή 


«αμιγούς κατοικίας» και άρα τέ¬ 
τοιες χρήσεις απαγορεύονται από 
τον νόμο. 

Ο Δήμος Φιλαδέλφει- 
ας-Χαλκηδόνας δεν μας διευκολύ¬ 
νει να παρακολουθήσουμε πόσα 
ακριβώς καταστήματα έχουν 
ανοίξει τα τελευταία τρία χρόνια 
σ’ αυτούς τους δρόμους, καθώς 
από τον Μάρτη του 2010 που ξε¬ 
κίνησε να λειτουργεί η «Διαύγεια» 
για τους Οργανισμούς Τοπικής 
Αυτοδιοίκησης, δεν έχει δημοσι¬ 
εύσει καμιά προέγκριση ή τελική 
έγκριση αδειών λειτουργίας κατα¬ 
στημάτων υγειονομικού ενδιαφέ¬ 
ροντος, όπως υποχρεούται από 
τον νόμο. Δεν έχει δημοσιεύσει, 
επίσης, παρά μία μόνο απόφαση 
του Δημοτικού Συμβουλίου που 
αφορά την παραχώρηση δημόσι¬ 
ου χώρου για τραπεζοκαθίσματα. 

Πίσω από τη βιτρίνα 

Όμως το κύριο πρόβλημα δεν 
είναι οι παραλείψεις της δημοτι¬ 
κής γραφειοκρατίας. Αντιθέτως, 
βρίσκεται πίσω από την λαμπερή 
βιτρίνα της «νέας παραλιακής λε¬ 
ωφόρου» του φιλαδελφειώτικου 
κέντρου, όπου κρύβεται μια ζόφε- 


τι ΕΙΝΑΙ ΤΟ ΧΑΜΠΕΡΙ; 

«Χρειάζομαι άλλη μια εφημερίδα;» μπορεί να σκεφτείτε κρατώντας το 
πρώτο φύλλο του «Χαμπεριού» στα χέρια σας. Έχετε διαβάσει κάπου 
αλλού για το γεγονός ότι στην πόλη μας, τη Νέα Φιλαδέλφεια, το βράδυ 
της Παρασκευής 5 Απρίλη, οδηγός λεωφορείου ανάγκασε 50 περίπου 
μετανάστες να αποβιβαστούν, απλά επειδή αισθάνθηκε «άβολα» με την 
παρουσία των ήσυχων συνανθρώπων μας στο δρομολόγιό του; Ακού¬ 
σατε ποτέ στον Σκάι, το Μα^ει ή τον Αηΐΐ για τις συνθήκες εργασίας στα 
διασκεδαστήρια της γειτονιάς μας; Μάθατε από κάποιο άλλο μέσο ότι, 
σύμφωνα με τον ΟΗΕ, σχεδόν 258.000 Σομαλοί πέθαναν από πείνα απ’ 
τον Οκτώβρη του 2010 ως τον Απρίλη του 2012; 

Συνήθως αυτά τα χαμπέρια δεν τα μεταδίδουν, από αδιαφορία ή σκοπί¬ 
μως για να μη βάζουν τον αναγνώστη σε σκέψεις. Σε σκέψεις ότι υπάρ¬ 
χουν και άλλοι τρόποι για να φτιαχτεί ο κόσμος μας, σκέψεις ότι αν 
πάρουμε τα πράγματα στα χέρια μας - αντί να τα αφήσουμε σε αυτούς 
που κακώς τους δίνουμε κάθε 4 χρόνια την εντολή να καθορίζουν τη 
μοίρα μας - η γειτονιά μας θα μπορούσε να είναι πιο ανθρώπινη, πιο 
ζωντανή και απλά πιο όμορφη. Αυτό τον σκοπό έχουν τα χαμπέρια 
μας, να σας δημιουργούν τέτοιες σκέψεις. Και αν θέλετε να γνωρίσετε 
τους ανθρώπους που στέκονται πίσω από αυτήν την εφημερίδα, ελάτε 
να μας βρείτε στη Στρούγκα, τον αυτοδιαχειριζόμενο κοινωνικό χώρο 
της οδού Δεκελείας 116. Το πλούσιο πρόγραμμά της με θέατρο, κι¬ 
νηματογράφο, παιδικά εργαστήρια, συναυλίες, συλλογικές κουζίνες, 
αθλητικές, κοινωνικές και πολιτικές εκδηλώσεις μπορείτε να το βρείτε 
στις επόμενες σελίδες. Ή απλώς ελάτε μια βόλτα από εκεί κάποια Τρί¬ 
τη μετά τις 8.30 που κάνουμε τις συνελεύσεις μας ή κάποια Πέμπτη ή 
Παρασκευή μετά τις 8, που λειτουργεί καφενείο. Ποιος ξέρει, μπορεί 
σε λίγο καιρό να γράφετε κι εσείς τις ειδήσεις και τις σκέψεις σας στο 
«Χαμπέρι». Επειδή αυτή εδώ δεν είναι άλλη μια εφημερίδα. Είναι μια 
άλλη εφημερίδα! 



ρή πραγματικότητα. Εκατοντάδες 
Έλληνες και μετανάστες εργαζό¬ 
μενοι παλεύουν για το πολύτιμο 
νυχτοκάματο κάτω από δύσκολες 
συνθήκες. Το «Χαμπέρι» έκανε ρε¬ 
πορτάζ και επιχειρεί να καταγράψει 
την κατάσταση που επικρατεί. Για 
λόγους προστασίας των συνομι¬ 
λητών μας, δεν δημοσιεύουμε τα 
στοιχεία τους, τα οποία είναι στη 
διάθεση της εφημερίδας. 

Σύμφωνα με το Σωμα¬ 
τείο Σερβιτόρων Μαγείρων και 
λοιπών εργαζομένων του κλάδου 
του επισιτισμού, οι θέσεις εργασίας 
σε καφετέριες, μπαρ και άλλα κα¬ 
ταστήματα εστίασης καλύπτονται 
από εργαζόμενους που στις περισ¬ 
σότερες περιπτώσεις είναι νέοι και 
ανασφάλιστοι. Αν και εργάζονται 
πέραν του οκταώρου δεν πληρώ¬ 
νονται υπερωρίες. Αν και δουλεύ¬ 
ουν σκληρότερα τα βράδια και τις 
Κυριακές, δεν παίρνουν τις νόμιμες 
προσαυξήσεις. Κι αν θελήσουν να 
διεκδικήσουν τα δικαιώματά τους, 
αντιμετωπίζουν την οργισμένη 
αντίδραση αφεντικών και υπεύθυ¬ 
νων καταστημάτων. 


Την εικόνα αυτή επιβεβαιώνει και 
το ρεπορτάζ μας στη Νέα Φιλα¬ 
δέλφεια: «Δούλευα πέρσι σε κα- 
φετέρια που έχει πλέον κλείσει», 
μας λέει ο συνομιλητής μας. «Έκα¬ 
να βάρδιες 10-11 ωρών, όπου 
παράλληλα εξυπηρετούσα τον 
κόσμο, έκανα τόνους λάντζας και 
τις καθαριότητες του μαγαζιού. Ο 
εργοδότης μου αρνιόταν να υπο¬ 
γράψει στο υποχρεωτικό ατομικό 
βιβλιάριο υγείας μου, διότι θα φαι¬ 
νόταν έτσι ότι εργάζομαι σ’ αυτόν 
και θα είχε υποχρεώσεις έναντι 
του ΙΚΑ. Το τριήμερο της Πρωτο¬ 
μαγιάς δούλεψα τρία συνεχόμενα 
δεκαεξάωρα. Όταν ένας συνάδελ¬ 
φος έκανε μια παρατήρηση στο 
αφεντικό του για τη συμπεριφορά 
του απέναντι σε άλλο υπάλληλο, 
αυτός του απάντησε "κάνε τη δου¬ 
λειά σου εσύ και μόκο"». 

Πληρώνουν για να δουλεύουν 

«Έχουν περάσει δεκάδες υποψή¬ 
φιοι εργαζόμενοι από το μαγαζί 
που δούλευα μέχρι πρότινος», 
μας λέει άλλος εργαζόμενος. 
«Τους προσλαμβάνουν δοκιμα¬ 


στικά χωρίς αμοιβή για τις μέρες 
με τη μεγαλύτερη πελατεία και 
τους διώχνουν όταν έρθει η Δευ¬ 
τέρα. Κατά τη διάρκεια της βάρ¬ 
διας, απαγορεύεται να καθίσεις, 
να μιλήσεις με τους συναδέλφους 
σου ή να καπνίσεις. Το χειρότερο 
είναι ότι αυτοί που ασκούν τη με¬ 
γαλύτερη τρομοκρατία προς το 
προσωπικό δεν είναι τα αφεντικά, 
αλλά οι υπεύθυνοι καταστήματος, 
που δεν ξέρω αν παίρνουν κάτι 
παραπάνω για τις ευθύνες που 
αναλαμβάνουν». 

«Υπάρχει μαγαζί που 
χρέωνε τα σπασμένα διαφημιστι¬ 
κά ποτήρια στους εργαζόμενους, 
όπως επίσης κι άλλο που προ¬ 
σπάθησε να πουλήσει στους σερ¬ 
βιτόρους τις μπλούζες που ήταν 
υποχρεωμένοι να φοράνε», λέει 
άνθρωπος που έχει εργαστεί κατά 
καιρούς σε διάφορα καταστήματα 
της περιοχής. «Βέβαια δεν είναι 
όλα τα αφεντικά ίδια. Υπάρχουν 
εργοδότες συνεπείς στις τυπικές 
τους υποχρεώσεις. Για πολύ κό¬ 
σμο, πάντως, η πραγματικότητα 
της δουλειάς είναι σκληρή και δύ¬ 
σκολη». «Όι πελάτες απαιτούν να 


χαμογελάω όταν τους εξυπηρετώ 
κι αγνοούν το γεγονός ότι όλος ο 
κλάδος δουλεύει με μεροκάματα 
των 20 ή 30 ευρώ το δεκάωρο, 
χωρίς ένσημα ή άλλες πρόσθετες 
απολαβές. Είναι φοβερό ότι οι άν¬ 
θρωποι μόλις σχολάσουν απ’ τη 
δουλειά και πάνε να πιουν έναν 
καφέ ή ένα ποτό ξεχνούν πόσο 
δύσκολο είναι να είσαι εργαζόμε¬ 
νος», μας λέει μια σερβιτόρα που 
εργάζεται σε κατάστημα της περι- 

οχήτ 

Ό ρ ισμένο ι προσεγ γ ί- 
ζουν το ζήτημα με κάπως διαφο¬ 
ρετικό τρόπο: «Μη γράψετε για 
τα μεροκάματα», μας είπε ένας 
έμπειρος μπάρμαν. «Γίνεται να πα¬ 
ραπονιόμαστε εμείς, την ώρα που 
υπάρχουν τόσο εξευτελιστικοί μι¬ 
σθοί σε άλλους κλάδους και τόσοι 
άνεργοι που δεν έχουν δεκάρα 
στην τσέπη;». Το ερώτημα είναι 
πράγματι δύσκολο ν’ απαντηθεί. 
Εκείνο όμως που είναι σίγουρο, 
είναι πως πίσω από την ξένοιαστη 
διάθεση των κεντρικών δρόμων 
της πόλης κρύβεται μια άβολη 
αλήθεια που όλοι αποσιωπούν. 

Ο ρεπόρτερ 


σελ.21 

σελ.4 

Να μπούμε 
στα άδεια 
σπίτια! 

Η εγκατάσταση των 
πρώτων προσφύγων 
στον Ποδονίφτη πριν 
από 86 χρόνια 

Η 

Τι κρύβει 
η «χρυσή» 
επένδυση 
της Χαλκιδικής; 


Το "Χαμπέρι" κυκλοφορεί σε χίλια αντίτυπα και διανέμεται δωρεάν κι 
από χέρι σε χέρι. Συντάσσεται από ομάδα εργασίας της συνέλευσης 
του αυτοδιαχειριζόμενου κοινωνικού χώρου "Στρούγκα". Τα ενυπόγρα¬ 
φα άρθρα εκφράζουν την άποψη των συντακτών τους. Θα μας βρείτε 
στην κατάληψη της Στρούγκας, Δεκελείας 116, Νέα Φιλαδέλφεια, κάθε 
Τρίτη μετά τις 8.30 μμ που πραγματοποιούνται οι συνελεύσεις μας και 
κάθε Πέμπτη και Παρασκευή μετά τις 8 μμ που λειτουργεί καφενείο. Για 
τις πολιτικές, κοινωνικές και πολιτιστικές δραστηριότητες της Στρού¬ 
γκας μπορείτε να ενημερώνεστε από τις αφίσες στους τοίχους της πό¬ 
λης και στην ηλεκτρονική διεύθυνση Ηηρ://$Ιτουξ;&.65ρίνΒΙθξ;5.η6ϊ. 
Ε-ηηειΐΙ επικοινωνίας: Η 2 ΐΒθη@θδριν.ηθΙ 

Το Χαμπέρι 


ΣΤΙΓΜΕΣ ΑΠΟ ΤΗΝ ΙΣΤΟΡΙΑ 
ΤΗΣ ΝΕΑΣ ΦΙΑΑΔΕΑΦΕΙΑΣ 

Να μπούμε στα άδεια σπίτια! 

Η ΕΓΚΑΤΑΣΤΑΣΗ ΤΩΝ ΠΡΩΤΩΝ ΠΡΟΣΦΥΓΩΝ 
ΣΤΟΝ ΠΟΔΟΝΙΦΤΗ ΠΡΙΝ ΑΠΟ 86 ΧΡΟΝΙΑ 


Οι μικρασιάτες πρόσφυγες πρωτοεγκαταστάθηκαν 
στη Νέα Φιλαδέλφεια το 1927. Από το 1922 που είχαν 
έρθει στην Ελλάδα, ζούσαν σε προσωρινούς συνοικι¬ 
σμούς, που είχαν βέβαια χρονίσει. Ένας απ’ αυτούς 
ήταν ο συνοικισμός Κωνσταντινουπόλεως, που βρισκό¬ 
ταν στους Αμπελόκηπους, δίπλα στο Γηροκομείο, εκεί 
που σήμερα βρίσκονται τα προσφυγικά της Πανόρμου. 
Στις 28 Ιουλίου 1927, η ξύλινη παραγκούπολη των προ¬ 
σφύγων πήρε φωτιά εξαιτίας της αμέλειας μιας νοι¬ 
κοκυράς. Καταστράφηκαν ολοσχερώς 9 οικοδομικά 
τετράγωνα με 510 τέτοιες παράγκες. Εκεί κατοικού¬ 
σαν 2.500 πρόσφυγες με καταγωγή κυρίως από την 
Κωνσταντινούπολη και την Προποντίδα. Οι παράγκες 
ήταν σε μικρή απόστα- 




ση μεταξύ τους, οι στέ¬ 
γες ήταν στρωμένες με 
πισσόχαρτο και δίκτυο 
ύδρευσης δεν υπήρχε. 

Η φωτιά κατέστρεψε τα 
πάντα, αφήνοντας τους 
κατοίκους του συνοικι¬ 
σμού άστεγους και πρό¬ 
σφυγες για δεύτερη φορά 
σε λίγα μόνο χρόνια. Δυο 
μικρά παιδιά βρήκαν το 
θάνατο μέσα στις φλόγες 
εκείνο το απόγευμα. 

Ο υπουργός Υγιει¬ 
νής, Προνοίας και Αντιλή- 
ψεως επισκέπτεται λίγες 
ώρες μετά την πυρόπλη¬ 
κτη περιοχή. Εκείνο το δι¬ 
άστημα η κατασκευή του 
συνοικισμού της Νέας Φι¬ 
λαδέλφειας είχε ολοκλη¬ 
ρωθεί, η πόλη, όμως, δεν 
είχε ακόμη κατοικηθεί 
και βρισκόταν σε εξέλιξη 
η διαδικασία εξαγοράς 
των οικημάτων. Το πλή¬ 
θος των Αμπελοκήπων 
περικυκλώνει τον υπουρ¬ 
γό και ζητάει να μετα¬ 
φερθεί στα άδεια σπίτια. 

Ο υπουργός χαρακτηρίζει 
θεομηνία την καταστρο¬ 
φή, τους υπόσχεται τρο¬ 
φή και νερό και προτείνει 
να παραμείνουν σε σκη¬ 
νές στην περιοχή του κα¬ 
μένου συνοικισμού ή να 
μεταφερθούν προσωρινά 
σε κοντινές στρατιωτικές 

εγκαταστάσεις. Στις θορυβώδεις αποδοκιμασίες του 
πλήθους, ο υπουργός απαντά με μια υπόσχεση: το επό¬ 
μενο πρωί θα διατάξει την μεταφορά όσων πυροπαθών 
δεν μείνουν στις σκηνές στον ακατοίκητο Ποδονίφτη 
«μέχρι τής όριστικωτέρας διευθετήσεως τοϋ ζητήματος 
τής στέγης». Την ίδια ώρα, δυο λόχοι του πεζικού μετα¬ 
κινούνται στον Ποδονίφτη για να διασφαλίσουν ότι τα 
σπίτια του νέου συνοικισμού δε θα καταληφθούν βίαια 
από τους πληγέντες. 

Οι πυροπαθείς περνούν μια δύσκολη νύχτα 
στους Αμπελόκηπους: ορισμένοι φιλοξενούνται σε όσες 
παράγκες δεν έχουν καεί, λίγοι διανυκτερεύουν στους 
κοντινούς στρατώνες κι οι περισσότεροι στην ύπαιθρο, 
χωρίς σκηνές, σκεπάσματα και ρούχα - κυρίως, όμως, 
χωρίς ορατό αύριο. Το επόμενο πρωί, η οργή έχει κο- 
ρυφωθεί. Από το ξημέρωμα σχηματίζονται ομάδες που 
σκέφτονται τη βίαιη κατάληψη των οικημάτων του Πο¬ 
δονίφτη. Στις 8 το πρωί, στριμώχνουν σ’ένα δωμάτιο 
την Επιτροπή Πυροπαθών που είχε σχηματιστεί την 
προηγούμενη ημέρα καθ’ υπόδειξιν του υπουργού. Η 
επιτροπή, που απαρτίζεται από τον αστυνόμο του συ¬ 
νοικισμού, τον επόπτη, τον ιερέα και τον πρόεδρο της 
κοινότητας, υποχρεώνεται να μεταφέρει στον υπουργό 
το λαϊκό αίτημα. Ο υπουργός Προνοίας δεν έχει και 
πολλές επιλογές και εντέλει παραχωρεί οριστικά μέρος 



των οικημάτων του Ποδονίφτη σ’ όσους δεν θέλουν να 
παραμείνουν στον «πρός άνέγερσιν» συνοικισμό του 
Γηροκομείου. Γύρω στις 350 οικογένειες δηλώνουν το 
ίδιο πρωί ότι θέλουν να μετακομίσουν. Αργότερα την 
ίδια μέρα, άλλες 100 περίπου οικογένειες ακολουθούν 
τις πρώτες. Έχει μεσολαβήσει η διανομή των «βοηθη¬ 
μάτων», η οποία περιγράφεται ως εξής στις εφημερίδες 
της 30ης Ιουλίου 1927: «Την Ιην μ.μ. κατέφθασαν δύο 
αύτοκίνητα φέροντα μηδαμινήν ποσότητα τυροϋ, μερι¬ 
κά κυτία γάλακτος και ολίγους άρτους. Έκ τούτων ό 
μεν τυρός κατέστη άόρατος μέχρις εσπέρας, τό γάλα 
έπίσης, αι δε έλαϊαι εις έλαχίστην ποσότητα άπετέλε- 
σον τό γεϋμα των θυμάτων τοϋ Κράτους. Μερικοί ψά¬ 
θινοι πίλοι [σ.σ. καπέλα] 
έκδρομής άποσταλέντες 
διά τους έξαγριωθέντας 
ύπό τόν μεσημβρινόν ήλι¬ 
ον πυροπαθείς, διενεμήθη- 
σαν μόλις την 7.30 μμ και 
κατά τρόπον που κατεξε- 
• σχίσθησαν όλοι». 

Το απόγευμα, 
πραγματοποιείται συγκέ¬ 
ντρωση που καλεί το Ενι¬ 
αίο Μέτωπο Εργατών-Α- 
γροτών. Οι χωροφύλακες 
επιχειρούν να συλλάβουν 
έναν πωλητή του Ριζοσπά¬ 
στη, έναν πρόσφυγα που 
διανέμει προκήρυξη του 
ΕΜΕΑ, αλλά και τον βου¬ 
λευτή του ΕΜΕΑ Κυρια- 
κόπουλο. Καμιά απ’αυτές 
τις συλλήψεις δεν πραγ¬ 
ματοποιείται τελικά κα¬ 
τόπιν παρέμβασης των 
προσφύγων. Στο μεταξύ, 
από τις 3 το μεσημέρι έχει 
ξεκινήσει η μεταγωγή των 
πυροπαθών στον μακρινό 
Ποδονίφτη με στρατιωτι¬ 
κά οχήματα. Κι αυτή δεν 
είναι χωρίς παρατράγου¬ 
δα: «Κατά την μετακόμι- 
σιν ήρχισαν έκ νέου συ- 
μπλοκαϊ με τά όργανα τοϋ 
ύπουργείου. Τόν άνώτερον 
ύπάλληλον Παπαϊωάννου 
ύβρίζοντα τούς πρόσφυ¬ 
γας και άποπειραθέντα νά 
συλλάβη δίοπον τοϋ ναυ- 
τικοϋ, πρόσφυγα, έγιουχά- 
ρησαν άγρίως άπαντες οί 
παρευρισκόμενοι γενομένων δε άκολούθως συζητήσεων 
και έπιμένοντος τοϋ έν λόγω ύπαλλήλου ότι δεν τρέφε¬ 
ται άπό τόν ιδρώτα τοϋ έργαζόμενου Ααοϋ, ή πρόγκα 
έπανελήφθη έκ νέου». 

Στον μακρινό Ποδονίφτη η δημόσια δύναμη 
προσπαθεί να ελέγξει την κατάσταση: «Κατά την μετα- 
κόμισιν ίσχυραι περίπολοι πεζικού, μ’ έφ’ όπλου λόγ¬ 
χην, έσταμάτων τά αύτοκίνητα και ήλεγχον τάς ύπό 
τοϋ Παπαϊωάννου άποστελλομένας διατακτικάς έγκα- 
ταστάσεις. Τό τοιοϋτον είχε και την κωμικήν του πλευ¬ 
ράν άπαγορευομένης τής διόδου εις τά διερχόμενα διά 
τά χωριά τής Αττικής αύτοκίνητα και εις αύτά άκόμη 
τά ρωμαντικά ζεύγη. (...) Αρκετά! οίκογένειαι, διανυ- 
κτερεύουν άκόμη έξω των οικημάτων». 

Κάπως έτσι έφτασαν στον Ποδονίφτη οι πρώτοι 
πρόσφυγες κάτοικοί του, πριν από 86 χρόνια: πεινα- 
σμένοι, διψασμένοι, με καμένα όλα τους τα υπάρχοντα 
και με τα χέρια τους λερωμένα από τις στάχτες της 
«αποκατάστασης» που τους επιφύλαξε το ελληνικό 
κράτος μετά την περιπέτεια του 1922. Είχαν, όμως, 
αρκετή αποφασιστικότητα για να επιβάλλουν την κα¬ 
λύτερη διαθέσιμη λύση στο θεμελιώδες ζήτημα της στέ¬ 
γης και αρκετή δημιουργικότητα για να αρχίσουν απ’ 
την αρχή τη ζωή τους στη Νέα Φιλαδέλφεια, τη νέα 
τους πατρίδα. π. 


Νεαροί πυροπαθείς φωτογραφίζονται έξω απ’ το 
καινούργιο τους σπιτικό φορώντας τα ψάθινα καπέλα 
της “βοήθειας”, λίγο μετά την άφιξή τους στον Ποδονίφτη 

ΕΙΛΗΣΕΙΣ 
ΑΠ' ΤΟΝ 
ΥΠΟΛΟΙΠΟ 
ΚΟΣΜΟ 


ΜΠΑΓΚΛΑΝΤΕΣ: Πάνω από 1100 εργάτες κλωστο¬ 
ϋφαντουργίας σκοτώθηκαν όταν το οκταώροφο κτί¬ 
ριο που εργάζονταν κατέρρευσε. Οι νεκροί έρχονται να 
προστεθούν στους 700 περίπου εργάτες κλωστοϋφα¬ 
ντουργίας που έχουν σκοτωθεί στον τόπο της δουλειάς 
τους από το 2ΘΘ5 ως σήμερα. Ο κλάδος της κλωστο¬ 
ϋφαντουργίας στο Μπαγκλαντές έχει κύκλο εργασιών 
2Θ δις δολάρια και απασχολεί 4 εκατομμύρια εργάτες. 

ΣΟΥΔΑΝ: Τουλάχιστον όθ άνθρωποι σκοτώθηκαν και 
4Θ τραυματίστηκαν, όταν κατέρρευσε ορυχείο χρυσού 
στο Νταφούρ του Νότιου Σουδάν. Το ατύχημα συνέ¬ 
βη στις 29/4 και μέχρι την Παρασκευή 3/5 εννέα ακόμη 
άνθρωποι που επιχείρησαν να σώσουν τους εργάτες 
εγκλωβίστηκαν στο ορυχείο. 

ΣΟΜΑΛΙΑ: Σχεδόν 258.Οθθ Σομαλοί πέθαναν από 
πείνα από τον Οκτώβριο του 2Θ1Θ έως τον Απρίλιο 
του 2Θ12, στη διάρκεια της σοβαρής επισιτιστικής 
κρίσης που προκάλεσαν έξι μήνες λιμού, σύμφωνα με 
έκθεση του ΟΗΕ που δημοσιεύτηκε τις πρώτες μέρες 
του Μάη. 

ΙΣΠΑΝΙΑ: 75.ΘΘΘ διαταγές έξωσης εκτελέστηκαν το 
2Θ12 στην χώρα, ενώ οι τράπεζες κίνησαν διαδικασίες 
κατάσχεσης κατοικιών εναντίον ό5.θθθ δανειοληπτών. 
Σε 4Θ.Θ0Θ περίπου περιπτώσεις οι δανειολήπτες έχασαν 
τα σπίτια τους. Ωστόσο, η περιφερειακή κυβέρνηση 
της Ανδαλουσίας αποφάσισε να πάρει τον έλεγχο των 
κατοικιών που ανήκουν σε τράπεζες για τρία χρόνια, αν 
οι οικογένειες που κατοικούν σ’ αυτές διατρέχουν «κίν¬ 
δυνο αποκλεισμού» και απειλούνται με έξωση. Με τον 
ίδιο νόμο, επιβάλλονται πρόστιμα σε τράπεζες που δια¬ 
θέτουν άδεια σπίτια τα οποία αρνούνται να νοικιάσουν. 

ΓΕΡΜΑΝΙΑ: Μια ό7χρονη γυναίκα με αναπηρία έχασε 
την ζωή της μετά από την έξωση από το σπίτι της. Η 
Ρόζμαρι Φ. πέθανε την νύχτα της 12ης Απρίλη σε ίδρυ¬ 
μα για άστεγους. Δυο μέρες πριν, η αστυνομία την είχε 
πετάξει από το σπίτι της γιατί χρωστούσε ενοίκια. 

ΙΝΔΙΑ: Το Ανώτατο Δικαστήριο απέρριψε μετά από 
επταετή δικαστικό αγώνα προσφυγή της πολυεθνικής 
φαρμακευτικής εταιρείας Νον3Γΐΐ5 για διατήρηση εμπο¬ 
ρικής πατέντας σε φάρμακο για τον καρκίνο. Η απόρ¬ 
ριψη της προσφυγής σημαίνει ότι οι Ινδοί ασθενείς θα 
μπορούν να προμηθεύονται αντίγραφα του μέχρι σή¬ 
μερα προστατευόμενου φαρμάκου στην τιμή των 175 
δολαρίων το μήνα, αντί των 2.όθθ δολαρίων τον μήνα 
που χρέωνε η Νον3Γΐΐ5. 

ΑΓΓΛΙΑ: Πολιτική λιτότητας χωρίς μνημόνιο. Η κυ¬ 
βέρνηση πέρασε από τη βουλή νόμο με τον οποίον 
αυξάνεται η φορολόγηση των φτωχών και μειώνεται η 
φορολόγηση των πλουσίων. Ταυτόχρονα αυξάνεται η 
ηλικία συνταξιοδότησης από τα 65 στα 66 έτη και μει¬ 
ώνεται ο μέγιστος χρόνος παροχής επιδόματος ανερ¬ 
γίας σε 12 μήνες. 

ΑΙΤΗ-ΗΠΑ: Μόνο 1% από το 1,5 δις δολαρίων της 
οικονομικής βοήθειας που έστειλαν οι ΗΠΑ στην Αϊτή 
μετά τον φονικό σεισμό του 2Θ1Θ κατέληξε πράγματι 
στους σεισμόπληκτους. Όπως αποκάλυψε πρόσφατα 
το Κέντρο για την Οικονομική και Πολιτική Έρευνα 
(^ 0 ηΐ 0 ^ ίοΓ Εεοηοηηΐε δποΙ ΡοΙΐεχ Κ0508ΓεΕι) της Ουά- 
σιγκτον, το 99% του ποσού πήγε σε τσέπες εταιρειών 
αμερικάνικων συμφερόντων. 

ΓΕΡΜΑΝΙΑ: Σε εξέλιξη βρίσκεται η δίκη της υπόθεσης 
της γερμανικής φασιστικής ομάδας Ν5υ που κατηγο- 
ρείται για τη δολοφονία οκτώ Τούρκων, ενός Έλληνα 
και μίας Γερμανίδας αστυνομικού. Η δίκη είχε ήδη κα¬ 
θυστερήσει εδώ και εβδομάδες διότι το δικαστήριο δεν 
είχε διαθέσει διαπιστεύσεις σε δημοσιογράφους από 
την Τουρκία και την Ελλάδα. 

ΜΕΞΙΚΟ: Κατά τη περίοδο της κυβέρνησης του δεξιού 
προέδρου Φελίπε Καλντερόν (2ΘΘ0-2Θ12), τα σώματα 
ασφαλείας συμμετείχαν στην εξαφάνιση ατόμων, σύμ¬ 
φωνα με πρόσφατη έρευνα της Ηυηη^η Κΐ^Ηΐ νί/^ΐεΐτ. 
Η έρευνα περιλαμβάνει 25Θ υποθέσεις εξαφανισμένων 
ατόμων, στις 149 εκ των οποίων υπάρχουν αποδείξεις 
για ανάμιξη κρατικών αρχών, όπως του στρατού και 
της αστυνομίας. Σε όθ περιπτώσεις μέλη των κρατικών 
οργανισμών συνεργάστηκαν με εγκληματικές ομάδες 
για την είσπραξη λύτρων. 

Από τη δραστηριότητα της Στρούγκας 

Η σελίδα αυτή της εφημερίδας μας είναι αφιερωμένη στη Στρούγκα και πιο συγκεκριμένα στις εκδηλώσεις που έγιναν από τη συνέλευση το 
περασμένο διάστημα. Μέσα απ' αυτήν, θέλουμε να γνωρίσουν τη Στρούγκα όσοι δεν την ξέρουν ήδη μέσα από τις δράσεις και τις εκδηλώσεις 
της. Θα κάνουμε, λοιπόν, μια σύντομη ανασκόπηση των εκδηλώσεων των δύο τελευταίων μηνών. 

τη σελίδα επιμελήθη κε ο η. 



Αναπηρία και "απο¬ 
κλεισμοί": 

Μύθοι και πραγματι¬ 
κότητες 

Σε ποιο βαθμό υπάρχει όντως 
αυτό που ονομάζεται «κοινω¬ 
νικός αποκλεισμός»; Και αν 
υπάρχει, προκύπτει από την 
καθημερινότητα των ατόμων 
με αναπηρίες ή μήπως είναι μια 
αντίληψη «κατασκευασμένη», 
ένα στερεότυπο που πρέπει να 
αποδομηθεί γιατί απλώς δεν 
υφίσταται ως πραγματικότητα; 

Πάνω σε αυτά, κυρίως, τα ερω¬ 
τήματα, θελήσαμε να ανοίξουμε 
μία συζήτηση στην τοπική κοι¬ 
νωνία της Νέας Φιλαδέλφειας, 
γιατί θεωρούμε ότι είναι βάσιμα 
και απασχολούν μεγάλο κομμά¬ 
τι της. Έτσι, το Σάββατο 2/3 και 
την Κυριακή 3/3 πραγματοποιή¬ 
θηκε ένα διήμερο αφιερωμένο 
στο ζήτημα της αναπηρίας. 

Η πρώτη ημέρα ξεκίνη¬ 
σε με μια συζήτηση πάνω στο 
ζήτημα του κοινωνικού αποκλει¬ 
σμού των ατόμων με αναπηρία, 
στην οποία ιδιαίτερα σημαντική 
ήταν η παρουσία των ίδιων των 
ατόμων που τη βιώνουν καθη¬ 
μερινά. Η εμπειρία τους και η 
αντίληψη τους πάνω σε αυτά τα 
ζητήματα μας βόηθησε να συζη¬ 
τήσουμε και να σκεφτούμε για 
το κατά πόσο η κοινωνία στην 
οποία ζούμε αποκλείει συνειδη¬ 
τά οτιδήποτε ξεφεύγει από τα 
όρια που θεσπίζει η ίδια, χαρα¬ 
κτηρίζοντας το ως μη φυσιολο¬ 
γικό. Πώς μπορείς να μιλάς για 
ένταξη ή να ευαγγελίζεσαι μια 
κοινωνία ίση για όλους, όταν 
ήδη έχεις δημιουργήσει ένα κό¬ 
σμο με σαφή χαρακτηριστικά 
στον οποίο οποιαδήποτε δια¬ 
φορετικότητα δεν χωράει; Πού 
αρχίζουν και πού τελειώνουν οι 
δυσκολίες που γεννιούνται από 
την ίδια την αναπηρία του ατό¬ 
μου και πού αυτές που δημιουρ- 
γούνται από την αδυναμία της 
κοινωνίας να κατανοήσει την 
διαφορετικότητα και να γίνει 
μια κοινωνία ισότητας; Με ποιο 
τρόπο μπορούμε όλοι μαζί να 
διεκδικήσουμε ένα διαφορετικό 
κόσμο; Αυτά και πολλά ακόμη 
ερωτήματα τέθηκαν προς συ¬ 
ζήτηση, με στόχο όχι τόσο την 
απάντηση τους, άλλα την αρχι¬ 
κή γνωριμία και τη δημιουργία 
προβληματισμών και σκέψεων 
πάνω σε αυτό το μεγάλο θέμα. 
Η βραδιά έκλεισε με την προ¬ 
βολή της αριστουργηματικής 
ταινίας της ομάδας χορού ΟΥδ 
με τίτλο «ΊΤίθ εοδΐ οί Ιΐνΐη§» (Το 
κόστος της ζωής). 

Η δεύτερη μέρα ήταν 
αφιερωμένη στους μικρούς μας 
φίλους. Το παιδικό εργαστήρι 
της Κυριακής 3/3, με τίτλο «Μια 
μαργαρίτα μ’ ένα πέταλο λιγό¬ 
τερο» βασισμένο στο ζήτημα 
της αναπηρίας, ξεκίνησε με την 
ανάγνωση του παραμυθιού «Η 
Μαργαρίτα». Αναφέρεται στις 
σχέσεις των μαργαριτών με μία 
μαργαρίτα που έχει ένα πέταλο 


λιγότερο, στον αποκλεισμό της 
από τις άλλες και την εξομά¬ 
λυνση των σχέσεών τους, όταν 
αυτές καταλαβαίνουν ότι ουσι¬ 
αστικά δε διέφερε. Ακολούθησε 
συζήτηση με τα παιδιά πάνω 
στο θέμα αυτό και οι καθιερω¬ 
μένες μας κατασκευές πάνω στο 
θέμα του παραμυθιού. 

Το θέμα της αναπηρίας 
και του αποκλεισμού, προφα¬ 
νώς και δεν έκλεισε με το διήμε¬ 
ρο αυτό. Ίσως να έγινε μία αρχή 
για να ανοίξει ένας διάλογος 
ευρύτερος στην περιοχή μας. 

Αλήθειας Ψιμύθια... 
παραμύθια! 

Το Σάββατο 9/3 η Αέσχη Ανά¬ 
γνωσης Ν. Φιλαδέλφειας, 
«Έπεα Πτερόεντα» επισκέφτηκε 
τη Στρούγκα για ένα αναλόγιο 
παραμυθιού. Η ανάγνωση πα¬ 
ραμυθιών ξεκίνησε κατά τις 9 
μ.μ. και διήρκησε για άγνωστο 
πόσες ώρες, αν δεν κοιτάζαμε 
τα ρολόγια μας στο τέλος της 
εκδήλωσης! 

Σχέδιο Αθηνά: Σχέδιο 
διάλυσης της τριτο¬ 
βάθμιας εκπαίδευσης 

Την Πέμπτη 14/3 έγινε μία 
ακόμα εκδήλωση πάνω στο 
ζήτημα της Παιδείας, αυτή τη 
φορά. Η συζήτηση ξεκίνησε με 
μια ιστορική αναφορά στους 
διάφορους νόμους που οι κυ¬ 
βερνήσεις έχουν κατά καιρούς 
προσπαθήσει να εφαρμόσουν 
στην παιδεία και συνεχίστηκε με 
μια ανάλυση του «Σχεδίου Αθη¬ 
νά»: πώς διαλύει τον ακαδη¬ 
μαϊκό χάρτη με μη ακαδημαϊκά 
κριτήρια, με μόνο γνώμονα την 
οικονομία και τα επιχειρηματικά 
συμφέροντα, πώς αλλάζει εν μία 
νυκτίτη ζωή χιλιάδων φοιτητών 
που πρέπει να αλλάξουν πόλη 
και πώς συνδέει, χωρίς προσχή¬ 
ματα πια, την μόρφωση με τις 
επιχειρήσεις. 

Το «Σχέδιο Αθηνά» 
ήταν η αφορμή, λοιπόν, για ένα 
διάλογο με θέμα την παιδεία 
που δε στάθηκε, όμως, μόνο 
εκεί. Τι παιδεία θέλουν οι κυβερ- 
νώντες και τα αφεντικά τους να 
έχουμε και πώς προσπαθούν 
διαχρονικά να τη δημιουργή¬ 
σουν; Τι παιδεία θέλουμε εμείς 
και πώς τη διεκδικούμε; Είναι με¬ 
ρικά από τα ερωτήματα, γύρω 
απ τα οποία κινήθηκε η συζή¬ 
τηση. Ιδιαίτερο νόημα έδωσε 
σ' αυτή, η συμμετοχή φοιτητών, 
που έβαλαν θεωρητικά ζητήμα¬ 
τα για την παιδεία στη βάση της 
καθημερινότητας: πώς δηλαδή 
επηρεάζεται η παιδεία αλλά και 
η φοιτητική καθημερινότητα 
από τις διάφορες νομοθετικές 
παρεμβάσεις και πώς απαντούν 
μαθητές και φοιτητές σε αυτές. 

Παρεμπιμπτόντως, 
χαρήκαμε για τον διάλογο που 
ξεκίνησε, έστω και ιντερνετικά, 
σε ένα από τα τοπικά μπλογκ, 
με αφορμή τον τίτλο της εκδή¬ 
λωσης. Ακόμα κι έτσι, μέσα από 


σχόλια στο ίντερνετ, είναι θετι¬ 
κό να ανοίγουν κουβέντες που 
βάζουν την τοπική κοινωνία στη 
διαδικασία να προβληματιστεί 
και να τοποθετηθεί πάνω σε ζη¬ 
τήματα που την αφορούν - το 
σχέδιο Αθηνά αφορά, άλλωστε 
και σχολεία της Φιλαδέλφειας, 
πέρα από τις συνολικότερες 
κοινωνικές συνέπειές του. 

4 χρόνια Στρούγκα: 
τριήμερο εκδηλώσε¬ 
ων 5-7 Απρίλη 

Βιβλιοπαρουσίαση: ΑΓάίΙί 
άθΙ Ροροίο 

Στο πλαίσιο των εκδηλώσεων 
για τα τέταρτα γενέθλια της 
Στρούγκας, την Παρασκευή 

5 Απρίλη έγινε παρουσίαση 
του βιβλίου του ΑποΙγθ^ 5ΐ3ΐό 
«ΑΓάΐΐΐ όθΙ ΡοροΙο» με θέμα 
τον πρώτο ένοπλο αγώνα ενά¬ 
ντια στο φασισμό 1921-1922, 
από τις εκδόσεις Ευτοπία. Η πα¬ 
ρουσίαση ξεκίνησε με προβο¬ 
λή βίντεο για τον αντιφασισμό 
στην Ιταλία και ακολούθησε 
συζήτηση με θέμα Ό μαχητικός 
αντιφασισμός τον Μεσοπόλεμο 
και η προβολή του στο σήμερα". 
Από τα ζητήματα που θίχτηκαν, 
ξεχώρισε η γόνιμη αντιπαράθε¬ 
ση για το ζήτημα των τακτικών 
μετωπικών συμμαχιών απέναντι 
στο φασιστικό φαινόμενο. 

Συναυλία 

Το Σάββατο 6 Απρίλη πραγμα¬ 
τοποιήθηκε συναυλία με τα συ¬ 
γκροτήματα Αρχή του Τέλους, 
ΙηοΙΐεο, νί/3χΐη§ ΟΐΙοΙοουδ. και 
την έκπληξη που προανήγγει¬ 
λε η αφίσα, τους πιτσιρικάδες 
ΟνθΓΐΙίΓονν. Εκατοντάδες φί¬ 
λοι ήρθαν για να γιορτάσουμε 
όλοι μαζί τα τέταρτα γενέθλια 
της Στρούγκας, και φάνηκαν να 
περνάνε καλά, τόσο στη συναυ¬ 
λία, όσο και στο σύντομο παρ- 
τάκι που ακολούθησε. 

Παιδικό εργαστήρι 

Αλλη μια Κυριακή μάς βρήκε 
από το πρωί στη Στρούγκα 
για το παιδικό μας εργαστήρι, 
μαζί με δεκάδες παιδιά. Αυτή 
τη φορά είπαμε να μοιραστού¬ 
με τη χαρά μας για τα τέσσερα 
χρόνια της κατάληψης, κι έτσι 
το ρίξαμε στη ζαχαροπλαστι¬ 
κή. Φτιάξαμε τούρτες και μάφιν, 
από τις οποίες, δυστυχώς, δεν 
σας κρατήσαμε κομμάτι! 

Θεατρική παράσταση 

Το βράδυ της Κυριακής 7 Απρί¬ 
λη, είδαμε την θεατρική παρά¬ 
σταση "Κρίσις..." με τον Βαγγέλη 
Αιοδάκη και τον Θανάση Βαλά- 
σκα, από το ομώνυμο μυθιστό¬ 
ρημα του Αρκάδιου Αευκού, 
σε θεατρική διασκευή Αντώνη 
Παπαϊωάννου και σκηνοθεσία 
Τόνιας Σταυροπούλου. 

Το μυθιστόρημα, ένα 
σκληρό, μαύρο και σαρκαστι¬ 
κό αφήγημα, κυκλοφόρησε το 
1934 σε εποχή οικονομικής κρί¬ 
σης και ξάφνιασε τους λογοτε¬ 
χνικούς κύκλους με το εντελώς 


προσωπικό ύφος του συγγρα¬ 
φέα. Αναφέρεται σ' έναν μισθο¬ 
συντήρητο υπάλληλο, ο οποίος 
σε πρώτο πρόσωπο διεκτραγω¬ 
δεί και σαρκάζει την τραγική του 
οικονομική κατάσταση, αλλά 
καυτηριάζει και όσους ζουν 
πλουσιοπάροχα επειδή είχαν το 
θάρρος να κλέψουν δημόσιο 
χρήμα. Όπως και τώρα έτσι και 
τότε, η Κρίση, είχε σχεδόν τις 
ίδιες αιτίες, αλλά δεν ήταν και 
ίδια για όλους. 

Η έλλειψη λυρικών 
στοιχείων, η αμεσότητα στην 
αφήγηση, η τόλμη για εκμυστή¬ 
ρευση ακραίων καταστάσεων, 
ο απόλυτος ρεαλισμός, συν¬ 
θέτουν ένα κείμενο ζωντανό, 
με δυνατές συγκινήσεις, πικρές 
αλήθειες και πολύ χιούμορ και 
σαρκασμό. 

♦ 

Για το τέλος, αντιγράφουμε 
ένα απόσπασμα από το κείμε¬ 
νο που κυκλοφόρησε για τα 
τέταρτα γενέθλια της Στρού¬ 
γκας και που νομίζουμε ότι 
αξίζει να αναφέρουμε: 

«Η κατάληψη της 
Στρούγκας πραγματοποιήθη¬ 
κε στις 29 Μάρτη 2ΘΘ9, λίγο 
καιρό μετά την εξέγερση του 
Δεκέμβρη 2ΘΘ8 μ' αφορμή τη 
δολοφονία του Αλέξανδρου 
Γρηγορόπουλου. Την απόφαση 
γι' αυτή την κατάληψη έλαβε η 
«ανοιχτή συνέλευση κατοίκων 
Νέας Φιλαδέλφειας-Νέας Χαλ¬ 
κηδόνας», το σύνολο δηλαδή 
των ανθρώπων που είχαν κατα¬ 
λάβει το Πνευματικό Κέντρο της 
πόλης τις άγριες μέρες του Δε¬ 
κέμβρη για να το καταστήσουν 
κέντρο αγώνα και αντιπληρο- 
φόρησης. Στόχος μας ήταν η 
επέκταση αυτής μας της δρα¬ 
στηριότητας, η δημιουργία ενός 
ανοιχτού κι αυτοδιαχειριζόμε- 
νου χώρου που θα μπορούσε 
ν' αποτελέσει εστία οργάνωσης, 
συνάντησης και διαλόγου μέσα 
στα πλαίσια της γειτονιάς μας. 


Από τότε, έχει κυλήσει αρκετό 
νερό στο αυλάκι: Η συμπλήρω¬ 
ση τεσσάρων ετών λειτουργίας 
της Στρούγκας έρχεται σε μια 
συγκυρία παρατεταμένης οικο¬ 
νομικής κρίσης, εμπλουτισμέ¬ 
νης με τη διαρκή όξυνση της 
κρατικής καταστολής απέναντι 
σε όποιον αντιστέκεται στη 
φτώχεια και στη βαρβαρότητα 
που μας επιβάλλουν, απαιτώ¬ 
ντας συμμόρφωση και υποτα¬ 
γή. Σήμερα εκδηλώνεται άγρια 
επίθεση από το κράτος και 
τους μηχανισμούς καταστολής 
εναντίον αυτοδιαχειριζόμενων 
χώρων, στεκιών στα Πανεπι¬ 
στήμια, καταλήψεων και αυτο- 
οργανωμένων εγχειρημάτων 
γειτονιάς. 

Τι τους ενοχλεί στη 
δράση μας; Δεν είναι μόνο οι 


συναυλίες, τα παιδικά εργα¬ 
στήρια, οι συλλογικές κουζίνες, 
οι θεατρικές παραστάσεις, οι 
κινηματογραφικές προβολές, 
τα καφενεία, οι εβδομαδιαίες 
συνελεύσεις, οι πολιτικές και 
κοινωνικές εκδηλώσεις, τα μα¬ 
θήματα αυτοάμυνας και τόσες 
άλλες «ρέπουσες προς την 
παρανομία» δραστηριότητες, 
τις οποίες επιδιώκουν να εξα¬ 
λείψουν. Είναι κυρίως ο τρόμος 
που τους προκαλεί η δύναμη 
της συλλογικής προσπάθειας, 
της αντίστασης, του αγώνα για 
την ιδέα της κοινωνικής απε¬ 
λευθέρωσης. Είναι το γεγονός 
ότι οι διαδικασίες που με κόπο 
έχουμε κερδίσει, σήμερα μας 
επιτρέπουν να έχουμε μια υπο¬ 
λογίσιμη παρέμβαση στην κοι¬ 
νωνία». 


Οίηβ 




Γουβα 

Θερινόν ^ 


Όπως κάθε καλοκαίρι, οι κινηματογραφικές προβολές της 
Στρούγκας μετακομίζουν στην φιλόξενη πίσω αυλή της 
οδού Δεκελείας 116. Εκεί, δίπλα στις βουκαμβίλιες, απλώ¬ 
νουμε τις καρέκλες και τα τραπεζάκια μας, παρακολουθούμε 
σπουδαίες ταινίες του παγκόσμιου κινηματογράφου, συζη¬ 
τάμε γι’ αυτές και πίνουμε και μια παγωμένη μπίρα. Αποφεύ¬ 
γουμε το βιομηχανοποιημένο Χόλιγουντ και προτιμάμε ανα¬ 
γνωρισμένα ή λιγότερο γνωστά κινηματογραφικά διαμάντια 
από την Ευρώπη ως την Ασία και την ανεξάρτητη Αμερική, 
από τη δεκαετία του ’όθ ως τις μέρες μας. Η παρέα μας θα 
βρίσκεται εκεί κάθε Πέμπτη, Παρασκευή και Κυριακή στις 9 
το βράδυ από τις 23 Μάη και μετά. Η είσοδος είναι ελεύθε¬ 
ρη και ο προγραμματισμός είναι ακόμη ανοιχτός. Ελάτε να 
συζητήσουμε ποιες ταινίες θέλουμε να δούμε! 







Το Χαμπέρι, Φύλλο 1, Μάης 2013 


ΤΙ ΚΡΥΒΕΙ 
Η "ΧΡΥΣΗ” 
ΕΠΕΝΛΥΣΗ ΤΗΣ 
ΧΛΛΚΙΛΙΚΗΣ; 

Η εξόρυξη χρυσού στις Σκουριές Χαλκιδικής και την ευρύ¬ 
τερη περιοχή ξεκινάει χιλιάδες χρόνια πριν. Το ίδιο όμως 
παλιά, κι ακόμα πιο πίσω στο χρόνο, ξεκινά σ’ αυτά τα μέρη 
η αλιεία, η μελισσοκομία, η κτηνοτροφία, η υλοτομία και άλ¬ 
λες δραστηριότητες, οι οποίες αποτελούσαν τις αρχέγονες 
θέσεις εργασίας του ντόπιου πληθυσμού. 

Ο ρυθμός εξόρυξης τα χρόνια εκείνα ήταν τέτοιος 
που επέτρεπε στις υπόλοιπες δραστηριότητες να υπάρχουν. 
Σήμερα, τα ντόπια (Μπόμπολας, τοπική δημοτική αρχή, 
υπουργοί και λοιποί παρατρεχάμενοι) και τα ξένα (ΕΙοΙοΓάοΙο 
ΟοΙοΙ) συμφέροντα έρχονται να εφαρμόσουν ρυθμούς και 
μεθόδους εξόρυξης που δεν αφήνουν περιθώρια για άλλες 
δραστηριότητες, και θέτουν σε κίνδυνο την ίδια τη ζωή. 

Η περιοχή αυτή δεν αποτελεί μοναδικό φαινόμενο 
τέτοιας εκμετάλλευσης στην Ελλάδα. Χαρακτηριστικά είναι 
τα παραδείγματα του Λαυρίου και της Σερίφου. Οι υποστη- 
ρικτές της επένδυσης μας μιλούν για θέσεις εργασίας σε και¬ 
ρούς κρίσης και μαζικής ανεργίας, ενώ όλοι γνωρίζουμε ότι 
η εργασία σε τέτοιους χώρους, παραδοσιακά σήμαινε την 
εξαθλίωση της εργατικής τάξης, αποτελώντας την έσχατη 
λύση για φτηνό μεροκάματο, με «επιδόματα» βαριές ασθέ¬ 
νειες (κυρίως του αναπνευστικού) και εργατικά ατυχήματα. 

Επιστρέφοντας στην περίπτωση της Χαλκιδικής 
και στις παραπάνω δραστηριότητες, ας αναφέρουμε ένα 
παράδειγμα για να δείξουμε ένα μέτρο του πόσο κόπτονται 
όλοι αυτοί που μιλούν για ανάπτυξη: ο κλάδος της μελισσο¬ 
κομίας παράγει πάνω από το 25% της ετήσιας πανελλαδικής 
παραγωγής του στην εν λόγω περιοχή. Να πούμε ακόμη ότι 
η Ελλάδα βρίσκεται στις τρεις πρώτες θέσεις του εν λόγω 
κλάδου στην Ευρώπη. Κάτι που σημαίνει, έσοδα για τον 
αγροτικό πληθυσμό διόλου ευκαταφρόνητα. Σε ποια ανά¬ 
πτυξη αναφέρεστε, κύριοι; 

Ο τουρισμός, η «μεγάλη βιομηχανία της χώρας» 
όπως διατυμπανίζουν, είναι ένα άλλο φιάσκο στη συγκεκρι¬ 
μένη υπόθεση, εφόσον η εξόρυξη χρυσού θα καταστρέψει 
τον υδροφόρο ορίζοντα και τη θάλασσα, ενώ το μέχρι σή¬ 
μερα σπάνιας ομορφιάς τοπίο θα θυμίζει ένα απέραντο ερ¬ 
γοτάξιο. Με λίγα λόγια ένας από τους δέκα πιο διάσημους 
τουριστικούς προορισμούς (ο νούμερο ένα για τη Β. Ελλά¬ 
δα) θα μετατραπεί σε ένα λεηλατημένο τοπίο. 

Πώς γίνεται να ακυρώνεται λοιπόν η αγροτική πα¬ 
ραγωγή (και μάλιστα προϊόντων που εξάγει μαζικά η χώρα) 
και ο τουρισμός; Μα φυσικά με την ύπαρξη ενός υπερ-λα- 
μόγιου, που με διασυνδέσεις σε υπουργεία, δυνάμεις κατα¬ 
στολής και ξένους επενδυτές, με αχνιστά και πολλά λεφτά, 
μπορεί να επεμβαίνει σε όποιο κομμάτι της ζωής επιλέγει. 
Χθες η Κερατέα, σήμερα η Χαλκιδική, μα το πρόσωπο παρα¬ 
μένει το ίδιο: ο αξιολάτρευτος για το σύστημα κύριος Μπό¬ 
μπολας. 

Ωστόσο κάποιος πρέπει να εξηγήσει σε όλους 
αυτούς πως λογαριάζουν χωρίς τον ξενοδόχο. Πως οι κά¬ 
τοικοι φαίνεται ότι δε θα αφήσουν αμαχητί το δικαίωμα να 
ζουν όπως οι ίδιοι επιλέγουν στο χώρο τους, παρόλο που 
έχουν απέναντί τους τις δυνάμεις καταστολής στις υπηρεσί¬ 
ες των συμφερόντων της εταιρείας: επιλεκτικές συλλήψεις 
μετά από παρεμβάσεις, απαγωγές κατοίκων για ώρες, δη¬ 
μιουργία τράπεζας γενετικού υλικού, μαζική παρουσία της 
ασφάλειας, με εκφοβιστικό χαρακτήρα, σε συνεντεύξεις 
τύπου και, φυσικά, εισβολή πάνοπλων αστυνομικών δυνά¬ 
μεων και ένοπλη κατοχή της πόλης της Ιερισσού. Βλέπουμε 
λοιπόν, ότι η γενικευμένη καταστολή εφαρμόζεται απροκά¬ 
λυπτα σε όποιο κομμάτι της κοινωνίας αντιστέκεται, ανα¬ 
βαθμίζοντας συνεχώς τις μορφές της. Για παράδειγμα, οι 
προσαγωγές για μαζική συλλογή γενετικού υλικού είναι κάτι 
που συναντάμε πρώτη φορά απέναντί μας. 

Για όλους αυτούς τους λόγους θεωρούμε τους 
ανθρώπους που τρομοκρατούνται καθημερινά σε μια μικρή 
τοπική κοινωνία, όσους έχουν συλληφθεί διαπράττοντας 
το αυτονόητο (την αντίσταση στην καταπάτηση των ζωών 
τους) και αυτούς που επιλέγουν βίαια μέτρα για να σαμπο¬ 
τάρουν τα επιχειρηματικά συμφέροντα, κομμάτια μιας ζω¬ 
ντανής κοινωνικής αντίστασης και δηλώνουμε το ελάχιστο, 
την αλληλεγγύη μας. 

Κανείς δεν μπορεί να διαχειριστεί τη ζωή καλύτερα 
από εμάς τους ίδιους, κανείς δεν ξέρει τις ανάγκες της πα¬ 
ραγωγής καλύτερα από τους ίδιους τους κατοίκους. Και για 
να οργανώσουμε τη ζωή μας όπως οι ίδιοι θέλουμε, είμαστε 
έτοιμοι να χρησιμοποιήσουμε και τον πιο βίαιο τρόπο. 


Β/Γ 


Αθλητικές 
ιστορίες: 
Ποεόσφαιρο 
και πολιτική 


Στις 16 Μαρτίου ο ναζιστικός 
χαιρετισμός του ποδοσφαι¬ 
ριστή της ΑΕΚ Γιώργου Κα- 
τίδη προκάλεσε ποικίλα και 
αντιφατικά σχόλια. Δεν έχου¬ 
με πρόθεση σχολιασμού της 
εν λόγω κίνησης, μιας και οι 
οπαδοί της ΑΕΚ πήραν σαφή 
θέση απέναντι στο περιστατι¬ 
κό καταγγέλοντας τόσο τον 
ποδοσφαιριστή όσο και αυ¬ 
τούς που στο όνομα της ομά¬ 
δας τους αυτοπροβάλλονταν 
χτίζοντας το "αντιρατσιστικό" 
τους προφίλ. Αντί για σχόλιο, 
παρουσιάζουμε εν συντομία 
τις ιστορίες δυό ποδοσφαι¬ 
ριστών που διάλεξαν να είναι 
με τη μεριά αυτών που αντι¬ 
στέκονται και αγωνίζονται 
ενάντια στις εκάστοτε εξουσι¬ 
αστικές δομές. 



Ο Σπόρος Κοντού¬ 
λης (φωτογραφία πάνω) γεν¬ 
νήθηκε το 1915 στην Κοκκι- 
νιά. Ξεκίνησε το ποδόσφαιρό 
απο την τοπική ομάδα Αμυνα 
Πειραιώς και το 1935 πήρε 
μεταγραφή στην ΑΕΚ, με την 


οποία κατέκτησε δύο πρωτα¬ 
θλήματα, ένα κύπελο και ένα 
πρωτάθλημα Αθηνών. Τον 
Απρίλιο του 1944 συνελήφθη 
από τους ναζί στο Πεδίο του 
Αρεως και οδηγήθηκε στο 
στρατόπεδο του Χάίδαρίου. 
Εκεί συνάντησε τον αδερφό 
του Βασίλη, που εκτελέστηκε, 
και τον συμπαίκτη του στην 
ΑΕΚ Κώστα Χριστοδούλου, 
που βασανίστηκε φριχτά πριν 
αφεθεί ελεύθερος. Δύο μήνες 
αργότερα, δολοφονήθηκε 
από τα γερμανικά στρατεύ¬ 
ματα στην προσπάθεια του 
να αποδράσει από το φορ¬ 
τηγό που τον μετέφερε για 
εκτέλεση από τις φυλακές 
στο σκοπευτήριο της Καισα- 
ριανής. 

Ο Ρόμπι Φάουλερ 

(κάτω) είναι ένας από τους 
ελάχιστους ποδοσφαιριστές 
που έχουν λατρευτεί τόσο 
πολύ από τους οπαδούς της 
Αίβερπουλ. Αγωνίστηκε με 
τους κόκκινους από το 1993 
ως το 2001 και επέστρεψε 
για τη σεζόν 2006-2007. 
Το 1997, όταν οι λιμενερ¬ 
γάτες της πόλης κατέβηκαν 
σε απεργία για την απόλυση 
500 συναδέλφων τους, βρή¬ 
καν στο πρόσωπό του τον 
πλέον διάσημο σύμμαχο. Σε 
ευρωπαϊκό αγώνα του Κυ¬ 
πέλλου Κυπελλούχων, σκό- 
ραρε και έβγαλε τη φανέλα 
του, φορώντας από κάτω 
ένα μπλουζάκι με μήνυμα συ¬ 
μπαράστασης για τον αγώνα 
των λιμενεργατών. Ε-| ΝΕΓΑ 
τον τιμώρησε για αυτή του 
την πράξη με πρόστιμο 2.000 
ελβετικών φράγκων. 

Λεία Σαγρέ 






Οι πυρπολήτριες 

14Ζ χρόνια από την 
Παρισινή Κομμούνα 


«Δεν υπερασπίζομαι τον εαυτό 
μου, ούτε θέλω να με υπερασπί¬ 
σουν. Ανήκω ολοκληρωτικά στην 
κοινωνική επανάσταση, κι εφόσον 
κάθε καρδιά που πάλλεται για την 
ελευθερία έχει δικαίωμα στο βόλι, 
εγώ απαιτώ το μερίδιό μου. Εάν με 
αφήσετε ζωντανή, δεν θα πάψω 
να φωνάζω για εκδίκηση. Τελεί¬ 
ωσα, μπορείτε να με σκοτώσετε». 
Λοϋίζ Μισέλ, οργανώτρια της 
«Ένωσης Γυναικών για την Αμυ¬ 
να του Παρισιού» ενώπιον του 
στρατοδικείου. 

Οι γυναίκες της Κομ¬ 
μούνας του Παρισιού (26 Μάρτη 
- 28 Μάη 1871) αποκαλούνταν 
ρ0ΐΓθΐ0υ505, δηλαδή πυρπολή- 
τριες (μια λέξη που κατέληξε να 
σημαίνει, μεταφορικά, τη γυναίκα 
που, φλογισμένη από επαναστα¬ 
τικό πάθος, υπερασπίζεται μαχη¬ 
τικά τις απόψεις της), καθώς είχε 
διαδοθεί ότι η κύρια δραστηρι¬ 
ότητα τους ήταν οι εμπρησμοί. 
Πολλές από αυτές έπεσαν στα 


οδοφράγματα, άλλες έβαζαν συ¬ 
στηματικά φωτιά σε κτίρια για να 
σταματήσουν την προέλαση του 
στρατού των Βερσαλλιών, έδεναν 
τις πληγές των τραυματισμένων 
και ήταν ανάμεσα σε εκείνους που 
έφτιαχναν τα όπλα για την άμυνα 
της πόλης. Επιπλέον τοποθετού¬ 
νταν συνολικά απέναντι στο ζήτη¬ 
μα της γυναικείας απελευθέρωσης 
μιας και ακόμη και στην Κομμού¬ 
να ο τρόπος εκλογής αντιπροσώ¬ 
πων - καθολική ψηφοφορία των 
ανδρών - απέκλειε αποφασιστικά 
τις γυναίκες. Η Ντμίτριεφ, από 
τα ιδρυτικά στελέχη της Ένωσης 
των Γυναικών, έγραφε σε μια ανα¬ 
φορά προς την Κομμούνα: «Θα 
ήταν μια καλή ιδέα να απαλείψου¬ 
με κάθε ανταγωνισμό ανάμεσα σε 
εργάτες διαφορετικών φύλων, μια 
και παλεύουν στον αγώνα ενά¬ 
ντια στον καπιταλισμό, μια και τα 
συμφέροντά τους ταυτίζονται. Οι 
μισθοί θα 'πρεπε να είναι ίσοι για 
ίση εργασία». Λεία Σαγρέ 


ΣΧΟΛΙΟ 


Τι αξίζει να μαθαίνεις 
ότι συνέβη και ποιος 


αποφασίζει γι' αυτό; 


Την Παρασκευή 5 Απρίλη, λίγο μετά τις 8 μμ, ο οδηγός του λεωφο¬ 
ρείου Β9 που διέσχιζε εκείνη την ώρα την πόλη μας, υποχρέωσε τους 
μετανάστες πελάτες του να αποβιβαστούν έξω απ’ το δημαρχείο, κα- 
λώντας παράλληλα την αστυνομία. Οι έφιπποι σερίφηδες κατέφθασαν 
σε χρόνο μηδέν. Αντί να αναζητήσουν τον οδηγό, ο οποίος στο μεταξύ 
είχε πατήσει γκάζι κι είχε φύγει, έλεγξαν τους 50 περίπου μετανάστες 
που επέβαιναν στο λεωφορείο κι ήταν θύματα ρατσισμού. Δεκάδες πο¬ 
λίτες παρακολούθησαν την παράλογη σκηνή, το γεγονός όμως έμεινε 
ασχολίαστο από το σύνολο των τοπικών μέσων ενημέρωσης. Αογικό: 
τι δημοσιογραφικό ενδιαφέρον έχουν 50 μετανάστες που επιστρέφουν 
κουρασμένοι από τη δουλειά και γίνονται θύματα ρατσιστικής συμπε¬ 
ριφοράς στο κέντρο της πόλης μας; Αίγες μέρες αργότερα, στις 18 
Απρίλη, στο ίδιο μέρος, ένας συμπολίτης μας, που λόγω οικονομικής 
κρίσης αντιμετώπιζε σοβαρά επαγγελματικά προβλήματα, ξεπέρασε τα 
όριά του και με φανερή συναισθηματική διαταραχή δημιούργησε ένα 
επεισόδιο μπροστά στο δημαρχείο. Σ’ αυτή την περίπτωση, το ανθρω- 
ποφαγικό «δημοσιογραφικό» ένστικτο λειτούργησε αμέσως, ίσως 
επειδή ο άνθρωπος ήταν μόνος και περνούσε μια δύσκολη στιγμή κι 
έτσι σε λίγα λεπτά το διαδίκτυο πλημμύρισε με φωτογραφίες και βίντεο 
του περιστατικού, με αλλοιωμένα χαρακτηριστικά, για να ικανοποιηθεί 
και η υποκριτική ευπρέπειά τους. Φωτεινό σημείο και στις δυο περιπτώ¬ 
σεις, η στάση του πλήθους που παρέμεινε στο χώρο μέχρι την κατά το 
δυνατόν ομαλή αποκλιμάκωση. 





















